wannaphong/clean_thaiwikipedia huggingface dataset:
# ปรีดา กรรณสูต
ปรีดา กรรณสูต (1 กันยายน พ.ศ. 2463 — 8 ธันวาคม พ.ศ. 2551) อดีตรัฐมนตรีว่าการกระทรวงเกษตรและสหกรณ์ อดีตรัฐมนตรีประจำสำนักนายกรัฐมนตรี และอดีตปลัดกระทรวงเกษตรและสหกรณ์ อดีตอธิบดีกรมประมง

 การทำงาน 
ปรีดา กรรณสูต หรือที่รู้จักกันในนาม ดร.ปรีดา กรรณสูต เริ่มเข้ารับราชการครั้งแรกในกระทรวงเกษตรและสหกรณ์ จนได้รับตำแหน่งอธิบดีกรมประมงในปี พ.ศ. 2504 ถึง พ.ศ. 2514 และเข้ามารับตำแหน่งปลัดกระทรวงเกษตรและสหกรณ์ ก่อนจะได้รับตำแหน่งรัฐมนตรีว่าการกระทรวงเกษตรและสหกรณ์ เมื่อวันที่ 11 พฤศจิกายน พ.ศ. 2520พระบรมราชโองการ ประกาศ แต่งตั้งรัฐมนตรี (จำนวน ๓๓ ราย) ต่อจากอินทรีย์ จันทรสถิตย์ และพ้นจากตำแหน่งเมื่อ 21 ธันวาคม พ.ศ. 2521 และได้ย้ายไปรับตำแหน่งรัฐมนตรีประจำสำนักนายกรัฐมนตรี เมื่อวันที่ 24 พฤษภาคม พ.ศ. 2522 ในสมัยรัฐบาลพลเอกเกรียงศักดิ์ ชมะนันทน์ และพ้นจากตำแหน่งเมื่อ 11 กุมภาพันธ์ พ.ศ. 2523 เพื่อไปดำรงตำแหน่งรัฐมนตรีช่วว่าการกระทรวงเกษตรและสหกรณ์พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่ง และแต่งตั้งรัฐมนตรี (จำนวน ๓๗ ราย)

ปรีดา กรรณสูต เคยร่วมก่อตั้งพรรคการเมือง ร่วมกับพลเอกเกรียงศักดิ์ ชมะนันทน์ ในปี พ.ศ. 2525 และได้รับแต่งตั้งเป็นรองหัวหน้าพรรคชาติประชาธิปไตยราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง เล่ม 99 ตอนที่ 154 วันที่ 20 ตุลาคม 2525

 ครอบครัว 
ปรีดา กรรณสูต สมรสกับหม่อมราชวงศ์เติมแสงไข รพีพัฒน์ ธิดาของหม่อมเจ้าไขแสงรพี รพีพัฒน์ (พระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์กับหม่อมอ่อน รพีพัฒน์ ณ อยุธยา) กับหม่อมเจ้าเริงจิตร์แจรง อาภากร (พระธิดาในพระเจ้าบรมวงศ์เธอ กรมหลวงชุมพรเขตอุดมศักดิ์กับหม่อมกิม อาภากร ณ อยุธยา) มีบุตรสี่คน คือ รุจน์, จรัลธาดา, แสงสูรย์ และดาลัต กรรณสูต

 ถึงแก่อนิจกรรม 
ปรีดา กรรณสูต ถึงแก่อนิจกรรมเมื่อวันที่ 8 ธันวาคม พ.ศ. 2551 โดยได้รับพระราชทานโกศแปดเหลี่ยม และ ฉัตรเบญจาประกอบศพ (ลงโกศจริง) และได้มีพิธีพระราชทานเพลิงศพใน วันจันทร์ ที่ 17 กุมภาพันธ์ พ.ศ. 2557 โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ในการพระราชทานเพลิงศพ

 เครื่องราชอิสริยาภรณ์ 
 ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
 เครื่องราชอิสริยาภรณ์ไทย 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๒ ตอนที่ ๒๖๓ ง ฉบับพิเศษ หน้า ๔๖, ๒๖ ธันวาคม ๒๕๑๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๙ ตอนที่ ๒๐๒ ง ฉบับพิเศษ หน้า ๓๔, ๓๑ ธันวาคม ๒๕๑๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๙๐ ตอนที่ ๕๑ ง ฉบับพิเศษ หน้า ๑๒, ๑๐ พฤษภาคม ๒๕๑๖
ราชกิจจานุเบกษา, บัญชีรายนามผู้ที่ได้รับพระราชทานเหรียญพิทักษ์รัฐธรรมนูญ , เล่ม ๕๒ ตอนที่ ๐ ง หน้า ๓๕๘๙, ๑๕ มีนาคม ๒๔๗๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๘๖ ตอนที่ ๑๑๘ ง ฉบับพิเศษ หน้า ๑๐๕๗, ๓๑ ธันวาคม ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ , เล่ม ๘๕ ตอนที่ ๒๕ ง หน้า ๘๘๓, ๑๙ มีนาคม ๒๕๑๑

 เครื่องราชอิสริยาภรณ์ต่างประเทศ 
  :
 พ.ศ. 2515 – 80x80px เครื่องราชอิสริยาภรณ์แดนเนอโบร ชั้นที่ 2
  : 
 พ.ศ. 2528 – 80px เครื่องราชอิสริยาภรณ์มงคลรัตน์ ชั้นที่ 1
# ส้มม่วงคัน
ส้มม่วงคัน   เป็นพืชในวงศ์ Anacardiaceae เป็นไม้ยืนต้น ใบเหนียวคล้ายหนัง ดอกช่อ สีขาวหรือขาวแกมเขียว ผลรูปกลมป้อม เปลือกสีม่วงเข้ม เนื้อผลสีเหลืองมีเส้นใยมาก เป็นไม้พื้นเมืองในเกาะบอร์เนียว สุมาตรา สิงคโปร์ และคาบสมุทรมลายู ผลมีรสหวานอมเปรี้ยว เนื้อผลหนาเพียง 1 เซนติเมตร เมล็ดมีเส้นใยมาก
# สกุลมังคุด
สกุลมังคุด หรือGarcinia เป็นสกุลของพืชในวงศ์ Clusiaceae เป็นพืชพื้นเมืองในออสเตรเลีย เอเชีย แอฟริกาใต้และโพลีเนเซีย ตัวอย่างพืชในสกุลนี้เช่น มังคุด ชะมวง ส้มแขก เป็นต้น 

ตัวอย่างสปีชีส์
thumb|right|ผล Garcinia gardneriana
thumb|right|ต้นอ่อนของGarcinia pseudoguttifera)
thumb|right|ดอกGarcinia sessilis
 Garcinia acutifolia
 Garcinia afzelii
 Garcinia aristata
 Garcinia atroviridis – ส้มแขก
 Garcinia benthami
 Garcinia bifasciculata
 Garcinia brassii
 Garcinia brevipedicellata
 Garcinia burkillii
 Garcinia cadelliana
 Garcinia cambogia
 Garcinia cantleyana
 Garcinia cerasifer (H.Perrier) P.F.Stevens
 Garcinia clusiaefolia
 Garcinia costata
 Garcinia cymosa (K.Schum.) I.M.Turner & P.F.Stevens
 Garcinia decussata
 Garcinia diversifolia
 Garcinia dulcis – 'มะพูด
 Garcinia elliptica
 Garcinia epunctata
 Garcinia eugeniaefolia
 Garcinia forbesii
 Garcinia fragraeoides
 Garcinia gardneriana – bacupari
 Garcinia gerrardii Harv. ex Sim
 Garcinia gummi-gutta – gambooge, brindleberry, brindall berry, Malabar tamarind, goraka (sinhala, Sri Lanka), goraka, kodumpulli (Kerala), kodukkaippuli (Tamil)
 Garcinia hanburyi – รง
 Garcinia hendersoniana
 Garcinia hermonii
 Garcinia hessii – lemon saptree
 Garcinia heterandra
 Garcinia holttumii
 Garcinia hombroniana – มังคุดทะเล
 Garcinia humilis – achachairú, achacha
 Garcinia imberti
 Garcinia indica – wild mangosteen, amsol, bhinda, biran, katambi, kokum, panarpuli, kodam-puli, ratamba, etc.
 Garcinia intermedia – lemon drop mangosteen, charichuelo
 Garcinia kingii

 Garcinia kola – bitter kola
 Garcinia linii
 Garcinia livingstonei – African mangosteen, Lowveld mangosteen, Livingstone's garcinia, imbe
 Garcinia madruno (Humb. & Bonpl. ex Kunth) Hammel – lemon drop mangosteen, ungüento maría, tierra amarillo, madroño Garcinia maingayi Garcinia mannii Garcinia mangostana – มังคุด
 Garcinia mestonii Garcinia minutiflora Garcinia monantha Garcinia montana Garcinia morella – batuan (Hiligaynon), ireevalsinni (Tamil)
 Garcinia multiflora Champ. – hạt điều màu (Vietnamese)
 Garcinia murtonii Garcinia oliveri Garcinia opaca Garcinia paucinervis Garcinia pedunculata Garcinia portoricensis Garcinia prainiana – button mangosteen, cherapu Garcinia pseudoguttifera Seem. – moʻonia (Tongan)
 Garcinia pushpangadaniana Garcinia pyrifera Garcinia quaesita Garcinia rubro-echinata Garcinia schomburgkiana Garcinia scortechinii Garcinia semseii Garcinia sessilis Seem. – heilala (Tongan), seilala (Samoan)
 Garcinia staudtii Garcinia subelliptica Merr. – fukugi (Japanese)
 Garcinia terpnophylla Garcinia thwaitesii Garcinia tinctoria Garcinia travancorica Garcinia uniflora Garcinia vitiensis Garcinia warrenii F.Muell.
 Garcinia wightii Garcinia xanthochymus – 'มะดะหลวง
 Garcinia zeylanica''

*
# ทรอปิโก 5
ทรอปิโก 5  เป็นวิดีโอเกมพัฒนาโดยเฮมิมอนต์เกมส์ (Haemimont Games) และวางขายเมื่อวันที่ 23 พฤษภาคม 2557 เป็นวิดีโอเกมจำลองการก่อสร้างและจัดการ ซึ่งมุ่งสนใจการจำลองสร้างเมือง

ตัวเกมมีคุณสมบัติหลายผู้เล่นแบบร่วมมือหรือแข่งขันกันเป็นเกมแรกในซีรีส์ โดยเล่นได้มากสุดถึงสี่คนต่อหนึ่งเกาะ ผู้เล่นสามารถสร้างเมืองบนเกาะเดียวกัน โดยเลือกได้ว่าจะร่วมมือกันหรือแข่งขันกัน นอกจากนี้ คุณสมบัติการค้า วิจัย บูรณะและสำรวจยังได้รับปรับปรุงใหม่

 โครงเรื่อง 
ทรอปิโก 5 ให้ผู้เล่นจัดการประเทศของตัวจากรากฐานทางประวัติศาสตร์ในยุคอาณานิคม ผ่านสงครามโลกครั้งที่สอง จนสงครามเย็นและปัจจุบัน สองอภิมหาอำนาจหลักเปลี่ยนไปตามสมัย จากฝ่ายอักษะและฝ่ายสัมพันธมิตรเป็นสหรัฐอเมริกาและสหภาพโซเวียตระหว่างสงครามเย็น การเปิดเส้นทางการค้ากับรัสเซีย ตะวันออกกลาง จีนและสหภาพยุโรปหลังสหภาพโซเวียตล่มสลาย ในฐานะผู้นำ คุณสามารถตัดสินเอกราชของประเทศคุณและเขียนรัฐธรรมนูญเต็ม โดยจะตั้งกฎอะไรก็ได้ที่คุณพอใจ

 การเล่นเกม 
มีการเพิ่มเติมทรอปิโก 5 จากเกมภาคก่อนในซีรีส์เดียวกัน ทรอปิโก 5 ยังจะมี "งานศิลป์ใหม่หมดที่ออกแบบตั้งแต่เริ่ม" สำหรับคุณสมับัติการเล่นเกม (gameplay) การเพิ่มเติมเหล่านี้รวมถึง
 สมัย (era) - คุณจะสามารถพัฒนาผ่าน 4 ยุคที่ต่างกัน ตั้งแต่คริสต์ศตวรรษที่ 19 ถึง 21 จะมีความท้าทายและเหตุการณ์ต่าง ๆ เกิดขึ้นตามเวลา
 ราชวงศ์ (dynasty) - ขณะนี้ประธานาธิบดีจะมีครอบครัวอยู่บนเกาะ ซึ่งสามารถแต่งตั้งให้ดำรงตำแหน่งผู้นำที่สำคัญ ซึ่งรวมถึงผู้ดำรงตำแหน่งประธานาธิบดีหลังเขาเสียชีวิต ขณะที่ได้ทักษะและประสบการณ์ไปด้วย
 การวิจัยและบูรณะ - สามารถค้นพบอาคารและเทคโนโลยีใหม่ได้เมื่อเวลาผ่านไปโดยใช้การวิจัย อาคารเก่าสามารถบูรณะให้เป็นอาคารที่ทันสมัยกว่าได้
 ระบบการค้าใหม่ - คุณสามารถสร้างกองเรือค้าขายทั่วโลกและใช้เพื่อนำสินค้าเข้า/ส่งสินค้าออกไปยังเกาะและชาติใกล้เคียง
 ความสับสน (fog of war) และเผ่าพื้นเมือง - สำรวจเกาะเพื่อค้นพบแหล่งสะสมแร่หรือเผ่าพื้นเมืองที่เป็นศัตรูใหม่
 อาคารใหม่ - อาคารที่มีเอกลักษณ์กว่า 100 แบบจาก 4 ยุค
 หลายผู้เล่น - เล่นได้มากสุด 4 คนแบบร่วมมือหรือแข่งขันกันบนแผนที่เกาะหนึ่ง ๆ พวกเขาสามารถแบ่งปันทรัพยากรหรือพลเมือง หรือประกาศสงครามต่อกันได้

 การวางจำหน่าย 
ทรอปิโก 5 เปิดให้ซื้อล่วงหน้าทางสตีม (Steam) เมื่อวันที่ 17 เมษายน 2557 ดาวน์โหลดรวมระบบคล้ายรางวัลที่ประกอบด้วยสามขั้น (tier) และยิ่งมีผู้เล่นซื้อล่วงหน้ามาก แถบการก้าวหน้าก็ยิ่งเพิ่มขึ้น หากผู้เล่นซื้อเกมสำหรับขั้น 1 ผู้เล่นซื้อเกมมากพอสำหรับขั้น 1 ผู้เล่นทุกคนจะได้รับ ทรอปิโก 5 พร้อมทั้ง ทรอปิโก 4 แบบไม่เสียค่าใช้จ่าย ขั้น 2 รวมเนื้อหาดาวน์โหลดได้ (downloadable content, DLC) ทรอปิโก 5  "เก็ตเดอะบิ๊กชีส" (Tropico 5, "Get the Big Cheese") แบบไม่เสียค่าใช้จ่าย ซึ่งรวมอาคารใหม่ 1 แบบ ภารกิจเล่นคนเดียว แผนที่ ดนตรี เครื่องแต่งกายตัวละครและภารกิจในภาวะกระบะทราย (sandbox mode) สุดท้าย ขั้น 3 ผู้เล่นทุกคนจะได้ โอเมอร์ตา – ซิตีออฟแกงสเตอส์ (Omerta – City of Gangsters) ซึ่งเป็นอีกเกมที่พัฒนาโดยเฮมิมอนต์เกมส์ แบบไม่เสียค่าใช้จ่าย ปัจจุบัน บรรลุทุกขั้นแล้ว

 การห้ามขาย 
วันที่ 4 สิงหาคม 2557 นงลักษณ์ สหวัฒนพงศ์ ผู้จัดการการตลาดนิว อีร่า ไทยแลนด์ กล่าวว่า กรมส่งเสริมวัฒนธรรม กระทรวงวัฒนธรรมห้ามการขายและการเข้าถึงเกม ทรอปิโก 5 ออนไลน์เพราะเกรงว่า "เนื้อหาบางส่วนอาจกระทบต่อสันติและความสงบเรียบร้อยในประเทศ" เธอกล่าวว่า "บางส่วน [ของเนื้อหา] อาจไม่เหมาะกับสถานการณ์ปัจจุบัน" และว่าบริษัทฯ จะไม่อุทธรณ์คำวินิจฉัย
# เวียงเชียงใหม่
เวียงเชียงใหม่ หรือชื่อในรัชสมัยพระเจ้ากาวิละคือ เมืองรัตตนติงสาอภินวปุรีตำนานพื้นเมืองเชียงใหม่, หน้า 176 หมายถึงเขตเมืองนครหลวงของเชียงใหม่ (เขตเมืองเก่าในปัจจุบัน) แบ่งออกเป็นสองชั้น เวียงชั้นในเป็นเขตเมืองรูปสี่เหลี่ยมจัตุรัสซึ่งพญามังรายทรงสถาปนาขึ้นเมื่อวันที่ 12 เมษายน (ตามปฏิทินจูเลียน) หรือ 19 เมษายน (ตามปฏิทินกริกอเรียน) พ.ศ. 1839วันสถาปนาเมืองเชียงใหม่, หน้า 5 เมืองหลวงแห่งใหม่ของอาณาจักรล้านนาแทนที่เวียงกุมกาม 

กำแพงเวียงชั้นนอกตั้งอยู่เลียบกับแนวลำน้ำแม่ข่า ไม่แน่ชัดถึงปีสร้างและผู้สร้าง เดิมมีการสันนิษฐานว่าถูกสร้างโดยพญาลั๊วะและถูกทิ้งร้าง และต่อมาพญามังรายมาสร้างเวียงชั้นในทับเวียงชั้นนอก แต่จากการขุดค้นทางโบราณคดีและพิสูจน์อายุโบราณวัตถุทำให้ทราบว่า กำแพงเมืองชั้นนอกถูกสร้างภายหลังกำแพงเมืองชั้นใน ซึ่งคาดว่าสร้างขึ้นเพื่อเป็นแนวป้องกันการเอ่อท่วมของน้ำปิง

 เขตเวียง 
 ชั้นใน 
เวียงชั้นใน เป็นที่อยู่ของเจ้าผู้ครองนคร, เชื้อพระวงศ์, ขุนนาง และชาวยวนซึ่งเป็นชาวเมืองพื้นถิ่น มีกำแพงอิฐหนาล้อมรอบทั้งสี่ด้าน มีประตูอยู่ 5 ประตู มุมกำแพงทั้ง 4 มุม ทำเป็นป้อมปราการแบบไม่มีหลังคา รอบกำแพงด้านนอก ขุดเป็นคูน้ำ กว้างประมาณ 16 เมตร (ในอดีต) โดยชักน้ำมาจากดอยสุเทพเข้าทางคูเมืองตรงป้อมทิศตะวันตกเฉียงเหนือ โดยน้ำที่ชักมามีการเก็บเป็นช่วง ๆ คูน้ำ แต่ละช่วงของคูน้ำก็จะมีความสูงพื้นที่ลดหลั่นกันไป เริ่มจากจุดที่ชักน้ำเข้ามา เป็นจุดที่มีความสูงมากที่สุด และตรงป้อมด้านทิศตะวันออกเฉียงใต้ เป็นจุดที่มีความสูงพื้นที่ต่ำที่สุด

ในเขตเวียงชั้นในนี้ ยังเป็นที่ตั้งของเวียงแก้ว หรือเขตพระราชฐานของกษัตริย์และเจ้าผู้ครองนคร

 ชั้นนอก 
เวียงชั้นนอก ซึ่งตั้งอยู่ไม่เกินไปกว่าแนวกำแพงดิน เป็นเขตที่อยู่อาศัยของกลุ่มชาติพันธุ์หลากหลาย เช่น ชาวเขิน, มอญ, พม่า ไทใหญ่ และไทยวน มีกำแพงคอยโอบล้อมเวียงชั้นในไว้เฉพาะด้านทิศใต้ และทิศตะวันออกเท่านั้น ส่วนทิศเหนือและทิศตะวันตกของเมือง มีกำแพงอยู่ชั้นเดียวคือกำแพงของเวียงชั้นใน เวียงชั้นนอกมีประตูอยู่ 5 ประตู ตัวกำแพงมีทั้งช่วงที่ก่ออิฐ และเป็นกำแพงดินที่ด้านบนปูด้วยอิฐใช้เป็นทางเดิน ติดกับกำแพงด้านนอก มีคลองแม่ข่า เป็นปราการชั้นแรก ตัวกำแพงสูงราว 8 เมตร มีฐานกว้างราว 6 เมตร ทางเดินด้านบนกว้างราว 3 เมตร มีป้อมตรวจการณ์เป็นระยะ
# รัฐประหารในประเทศชิลี พ.ศ. 2516
รัฐประหารในประเทศชิลี พ.ศ. 2516 เป็นเหตุการณ์จุดเปลี่ยนในประวัติศาสตร์ชิลีและสงครามเย็น หลังจากช่วงความไม่สงบทางสังคมและการเมืองระหว่างรัฐสภาของชิลีฝ่ายขวากลางและประธานาธิบดีซัลบาดอร์ อาเยนเด แห่งพรรคสังคมนิยมชิลีที่เพิ่งได้รับการเลือกตั้ง และสงครามเศรษฐกิจ นำโดยประธานาธิบดีสหรัฐอเมริกา ริชาร์ด นิกสัน อาเญนเดถูกโค่นอำนาจโดยกองกำลังทหารและตำรวจทหารแห่งชาติ"Controversial legacy of former Chilean dictator Augusto Pinochet ...Gen. Augusto Pinochet, who overthrew Chile's democratically elected Communist government in a 1973 coup ..." , The Christian Science Monitor, 11 December 2006"CHILE: The Bloody End of a Marxist Dream" , Time Magazine, Quote: "....Allende's downfall had implications that reached far beyond the borders of Chile. His had been the first democratically elected Marxist government in Latin America..."

กองทัพทหารโค่นอำนาจรัฐบาลเอกภาพนิยมของอาเญนเด และก่อตั้งคณะยึดอำนาจของชิลี หรือคุนตะ ที่ระงับกิจกรรมทางการเมืองในประเทศและใช้อำนาจควบคุมการเคลื่อนไหวของฝ่ายซ้าย โดยเฉพาะพรรคคอมมิวนิสต์และพรรคสังคมนิยมต่าง ๆ และการเคลื่อนไหวเพื่อการปฏิวัติของฝ่ายซ้าย (MIR) ผู้บัญชาการทหารบกที่อาเญนเดมอบหมาย เอากุสโต ปิโนเช ก่ออำนาจสูงสุดภายในระยะหนึ่งปีของการรัฐประหาร บังคับใช้อำนาจเป็นทางการใน พ.ศ. 2517 รัฐบาลสหรัฐอเมริกาที่เข้ามาแทรกแซงรัฐประหาร รับรู้เรื่องรัฐบาลคุนตะและสนับสนุนการรวมอำนาจ

เมื่อเกิดการโจมตีทางอากาศและบนพื้นดินโดยคณะรัฐประหาร อาเญนเดได้ออกมากล่าวสุนทรพจน์เป็นครั้งสุดท้าย โดยยืนยันว่าเขาจะอยู่ในทำเนียบลาโมเนดา (ทำเนียบประธานาธิบดี) ต่อไป และปฏิเสธข้อเสนอที่ให้เขาหลบหนีออกนอกประเทศ พยานรู้เห็นการเสียชีวิตของอาเญนเดเห็นพ้องกันว่าเขาฆ่าตัวตายในทำเนียบ

ก่อนปิโนเชจะปกครอง เสถียรภาพประชาธิปไตยและการเมืองของชิลีจัดเป็นปัญหาใหญ่มาก ส่วนประเทศอื่น ๆ อเมริกาใต้นั้นได้อยู่ใต้อำนาจของคณะคุนตะและลัทธิเกาดีโญ นักประวัติศาสตร์ปีเตอร์ วินน์ กล่าวว่าการรัฐประหารประเทศชิลี พ.ศ. 2516 เป็นวิกฤติการเมืองที่ร้ายแรงที่สุดในประวัติศาสตร์ของชิลี กลุ่มกบฏที่สนับสนุนรัฐบาลของอาเญนเดได้ออกมาต่อต้านระบอบการปกครองของปิโนเชอันอ่อนแอ จนเมื่อมีการลงประชามติแห่งชาติในชิลี พ.ศ. 2531 ซึ่งต่างประเทศให้การสนับสนุน ชิลีก็สามารถกำจัดอิทธิพลของปิโนเชให้หมดสิ้นลงได้
# อ็อลจัง
อ็อลจัง (หรือสะกดเป็น eoljjang หรือ uljjang) เป็นคำศัพท์ที่ได้รับความนิยมในประเทศเกาหลีใต้ ซึ่งมีความหมายตามตัวอักษรคือ "หน้าตาดี" หรือ "ดูดี" ที่แต่เดิมใช้เป็นคำสแลง คำศัพท์นี้ในพจนานุกรมภาษาอังกฤษได้มีการอธิบายถึงคนที่เป็นไปตามรูปแบบเฉพาะของแฟชั่น บุคคลที่มีสถานะเป็นอ็อลจัง จะได้รับความนิยมทางอินเทอร์เน็ตผ่านการประกวดภาพถ่ายเหล่านั้น ที่ได้รับการตัดสินและได้รับเลือกโดยบรรดาผู้ออกเสียง อย่างไรก็ดี อ็อลจังหลายรายได้กลายเป็นที่รู้จักกันดีจากการมีบัญชีไซเวิลด์ที่ซึ่งได้รับความนิยม หรือได้รับความนิยมจากโรงเรียนโดยเป็นที่น่าสนใจ

มี อ็อลจัง เป็นจำนวนมากสำหรับเว็บไซต์แฟชั่นเกาหลี และมีบางรายได้เข้าสู่ธุรกิจบันเทิงของเกาหลี และได้แจ้งเกิดตั้งแต่การไปเป็นดารา นอกจากนี้ ยังมี อ็อลจังที่เป็นนักกีฬาที่มีชื่อเสียง เช่น ชิม ซอ-ย็อน ซึ่งเป็นนักกีฬาฟุตบอลหญิงชาวเกาหลีใต้얼짱 심서연-이민아...누리꾼 “누구야? 급관심“'얼짱 축구선수' 심서연 - JTBC 뉴스 - 중앙일보

แม้ว่าจะเป็นคำศัพท์ที่เกิดขึ้นในประเทศเกาหลีใต้ แต่ก็ยังมีบรรดาสาวกของกระแสความนิยมดังกล่าว ที่อาจเห็นได้ในประเทศญี่ปุ่น, จีน, ไต้หวัน, มาเลเซีย, เวียดนาม, ไทย และอินโดนีเซีย 

 ว่าด้วยกำเนิดและการพัฒนาของคำ 
คำว่า อ็อลจัง มีความหมายตามตัวอักษรคือ "หน้าตาดี" ซึ่งมีที่มาจากคำว่า อ็อลกุล  ที่หมายถึง "ใบหน้า" และคำว่า จัง  เป็นศัพท์สแลงที่หมายถึง "ยอดดี" คำศัพท์นี้มักใช้โดยชาวเน็ตสำหรับการแข่งขันในหัวเรื่อง อ็อลจัง'' แต่ก็มีการพัฒนามาเป็นวัฒนธรรมย่อยหรือรูปแบบ มากกว่าเหตุการณ์การแข่งขัน
# ยูลล์เนฟเวอร์วอล์กอะโลน
ยูลล์เนฟเวอร์วอล์กอะโลน  เป็นเพลงจากองก์ที่สองของละครเพลงโดยร็อดเจอส์แอนด์แฮมเมอร์สไตน์ในปี ค.ศ. 1945 เรื่อง แครุเซล แต่งทำนองโดยริชาร์ด ร็อดเจอส์ คำร้องโดยออสการ์ แฮมเมอร์สไตน์ที่ 2 ในละครขับร้องโดยตัวละครชื่อเนตตี ฟาวเลอร์ เพื่อปลอบโยนตัวเอกคือ จูลี จอร์แดน ที่กำลังเศร้าโศกจากการที่สามี บิลลี บิเกโลว์ ฆ่าตัวตายเพื่อหนีความผิด เพลงนี้ถูกนำมาร้องซ้ำในองก์สุดท้าย ในฉากพิธีจบการศึกษาของหลุยส์ ลูกสาวของบิลลีและจูลี ซึ่งบิลลีได้รับอนุญาตจากสวรรค์ ให้กลับมาแสดงความยินดีกับลูกสาวได้เป็นเวลาหนึ่งวัน เพลงนี้มีการแสดงทั้งในละครบรูสเวยน์ฉบับปี 1945 และภาพยนตร์ฉบับปี 1956  และได้รับการบันทึกเสียงซ้ำโดยนักร้องหลายคน เช่น แฟรงก์ ซินาตรา, จูดี การ์แลนด์, เอลวิส เพรสลีย์, แอนดี วิลเลียมส์, ดอริส เดย์ รวมไปถึงพิงก์ พลอยด์

ในปี ค.ศ. 1963 เพลงนี้ได้รับการบันทึกเสียงโดยวงเจร์รีแอนด์เดอะพีซเมกเกอร์ วงดนตรีจากลิเวอร์พูลในการควบคุมของจอร์จ มาร์ติน ประสบความสำเร็จขึ้นถึงอันดับหนึ่งซิงเกิลของสหราชอาณาจักร และได้รับการยอมรับเป็นเพลงเชียร์ของสโมสรฟุตบอลลิเวอร์พูล กระทั่งตัวอักษรชื่อเพลง "You'll Never Walk Alone" ก็ยังถูกนำมาติดตั้งที่ประตูทางเข้าสนามกีฬาแอนฟีลด์ สนามเหย้าของสโมสรKelly, Stephen F. (1988). You'll Never Walk Alone. London: Queen Anne Press. ISBN 0-356-19594-5.Smith, Tommy (2008). Anfield Iron. London: Bantam Press. ISBN 0-593-05958-1.
# ศาลาว่าการเก่าฮกไกโด
ศาลาว่าการเก่าฮกไกโด  เป็นอาคารว่าการเก่าของเกาะฮกไกโดในสมัยจักรวรรดิญี่ปุ่น ตั้งอยู่ในนครซัปโปโระ 

อาคารสร้างในปี 1873 ในรัชสมัยเมจิ ใช้รูปแบบสถาปัตยกรรมโคโลเนียลแบบอเมริกัน เมื่อแรกสร้างเสร็จเป็นหนึ่งในอาคารที่ใหญ่ที่สุดในญี่ปุ่น โดยแรกใช้เป็นที่ทำการของสำนักงานคณะกรรมการพัฒนาฮกไกโด (ไคตากูชิ) ต่อมาอาคารได้ถูกเพลิงไหม้ในปี 1879

ต่อมา ภายหลังยุบไคตากูชิในปี 1882 แล้ว เกาะฮกไกโดก็ถูกรวมเข้าเป็นจังหวัดเดียว และจึงมีการตั้งสำนักบริหารฮกไกโดขึ้น ในปี 1886 โดยได้ซ่อมแซมอาคารหลังเก่าที่ถูกไฟไหม้ และใช้การได้ในปี 1888 โดยการซ่อมแซมใหม่นี้ได้ใช้อิฐแดงมาปูผนังตลอดจนโดมกลางของอาคาร

 ภาพภายในอาคาร
# ศูนย์กีฬาในร่มโตเกียว
ศูนย์กีฬาในร่มโตเกียว (โทเกียว ไทอิคูกัง) หรือ ศูนย์กีฬาในร่มมหานครโตเกียว (โตเกียวเมโทรโพลิแทนยิมเนเซียม) เป็นศูนย์กีฬาในร่มตั้งที่เซ็นดางายะ เขตชิบูยะ โตเกียว ประเทศญี่ปุ่น สร้างขึ้นในปี พ.ศ. 2495 ใช้สำหรับการแข่งขันมวยปล้ำชิงแชมป์โลก และปรับปรุงในปี พ.ศ. 2533 นอกจากนี้ยังใช้เป็นสถานที่แข่งขันยิมนาสติกในโอลิมปิกฤดูร้อน 1964 และเป็นสถานที่จัดการแข่งขันเอเชียนพาราเกมส์เยาวชน 2009 และกีฬาเทเบิลเทนนิสในโอลิมปิกฤดูร้อน 2020
thumb|200px
# ความจุที่นั่ง
ความจุที่นั่ง เป็นจำนวนของคนที่สามารถนั่งอยู่ในพื้นที่เฉพาะ ทั้งในแง่ของพื้นที่ว่าง และในแง่ของข้อจำกัดทางกฎหมาย ความจุที่นั่งสามารถนำมาใช้ตั้งแต่รถยนต์ที่มีที่นั่งสองที่ จนถึงสนามกีฬาที่มีที่นั่งหลายร้อยหลายพันคน สนามกีฬาที่ใหญ่ที่สุดในโลกคืออินเดียแนโพลิสมอเตอร์สปีดเวย์ มีที่นั่งถาวรรองรับผู้ชมได้มากกว่า 257,000 คน และติดตั้งที่นั่งชมภายนอกเพิ่มเติม สามารถรองรับผู้ชมได้ 400,000 คน
# สึโบมิ (นักแสดง)
สึโบมิ  , หรือรู้จักในชื่อ "โลลิควีน", เป็นนางแบบ และ นักแสดงหนังโป๊ญี่ปุ่น พฤษภาคม ค.ศ. 2014 ผลงานภาพยนตร์ที่เธอแสดงมีมากถึง 1300 เรื่อง.

 ประวัติ 
สึโบมิ เกิดเมื่อ 25 ธันวาคม ค.ศ. 1987 ที่ จังหวัดยามางูจิ จากบทสัมภาษณ์ เธอเป็นพนักงานที่ร้านขายของเล่น ขณะเดียวกันเธอสนใจงานถ่ายแบบโฆษณาลงนิตยสารส่วนใหญ่ถ่ายทำบนถนนในย่านชิบูยะ ซึ่งมีรายได้ค่าที่สูงจากการถ่ายแบบในแต่ละครั้ง เป็นงานพาร์ทไทม์ที่เธอทำในช่วงนั้น. เธอได้ติดต่อสมัครนักแสดงหนังผ่านทางโทรศัพท์ โดยได้รับการคัดเลือกให้เข้าสอบสัมภาษณ์. ได้เข้าวงการเอวีครั้งแรกเมื่อเธอมีอายุ 18 ปี ในเดือน เมษายน ค.ศ. 2006 กับผลงานเรื่องแรก Barely Pixelated Newcomer Tsubomi (新人ギリギリモザイク つぼみ) ของค่ายS1 และ ได้เซ็นต์สัญญาเป็นนักแสดงในสังกัดดังกล่าวตั้งแต่ปี ค.ศ. 2006

เธอได้ทุ่มเทการแสดงอย่างหนัก, สึโบมิจึงสนใจการแสดงหนังแผ่นในแนวอีโรติกซอฟท์คอร์เรื่อง ครีมเลมอน  ปี ค.ศ. 2007. ในปี ค.ศ. 2009 ได้รับสองรางวัลจากงานประกาศรางวัลเอวีกรังด์ปรีซ์ จากเรื่อง S-Cute Ex Special ในฐานะนักแสดงสมัครเล่นดีเด่น และ Tsubomi - Semen Club ค่ายแวปป์เอนเตอร์เทรนเมนท์ รางวัลวิดีโอประเภทเฟติช (อาการที่มีอารมณ์ทางเพศกับสิ่งปลุกเร้า) ในฐานะรางวัลพิเศษ.

ค.ศ. 2010 สึโบมิ ได้ผันเข้าวงการเพลงโดยออกเพลงซิงเกิลแรกชื่อว่า ดอกไม้ไฟแห่งความฝัน  ทางอินเทอร์เน็ต

นิตยสารปลุกใจเสือป่าที่มีชื่อว่า วีคลี่เพลย์บอย (Weekly Playboy) ได้เสนอชื่อให้เป็นนักแสดงหนังเอวีแห่งปี ในปี ค.ศ. 2011. ในปีค.ศ. 2012 เธอได้รับการคัดเลือกจากการสำรวจโพลล์ของ DMM นักแสดงหนังเอวีที่ดีที่สุด 100 คน เพื่อเป็นการฉลองครบรอบการก่อตั้งบริษัทคัดเลือกนักแสดงเอวีในญี่ปุ่นครบ 30 ปี. สึโบมิ ได้รับการโหวตสูงสุดเป็นอันดับหนึ่ง.

ในปี ค.ศ. 2012 สึโบมิ ได้ร่วมแสดงหนังแผ่นแนวลึกลับชื่อว่า  ประพันธ์บท และ กำกับการแสดงโดย เฮทาโร ฮัน. เธอมีรายการทีวีช่วงดึกทางสถานีโทรทัศน์ทีวีโตเกียว ชื่อว่า  ในเดือนมีนาคม ค.ศ. 2014. เป็นรายการเกี่ยวกับแวดวงนางแบบ และ อุตสาหกรรมแฟชั่น. ได้ร่วมงานกับนางแบบ อาเบะ มิโฮะ และ นักแสดงเอวี โยชิคาวา มานามิ.

 ผลงาน 
Rescue Wings(2013)
 วีดิทัศน์ลามกอนาจาร  
 วันที่ ชื่อเรื่อง บริษัท ผู้กำกับ หมายเหตุ 2006-04-19 Barely Pixelated Newcomer Tsubomi S1 No. 1 StyleONED-415 ยูจิ ซากาโมะโตะ Debut 2008-03-06 SOD Rape Hospital The Premium SODSDMS-395 Nampaou กับ อะซุมิ ชูคิระ, Nene, Akane Mochida, Hikari Hino, Anna Kosaka, ยูกะ โอซะวะ และ ริมุ ฮิเมโนะ 2008-11-19 S-Cute Ex Special S-CuteAVGP-107 กับ ICHIKA, Nurie Mihana, Anri Kawai, Mimi Kousaka & Kurara Iijima 2008-11-22 Tsubomi - Semen Club แวปป์เอนเตอร์เทรนเมนท์AVGP-148 Takuan 2009-04-18 HyperTrophy Genitals Girl ซอฟท์ออนดีมานด์ (SOD)SDMS-725 โนบุโร อิกูชิ 2009-04-19 House of Rope ด็อกมาDDT-229 TOHJIRO แสดงร่วมกับ Mayura Hoshitsuki 2009-12-05 Female Announcer Facial Cumshot! RocketRCT-168 Uzumaki Sasaki กับ มาเรีย โอะซะวะ, มากิ โฮโจ  และ Rui Saotome 2009-12-19 M-Drug Tsubomi ด็อกมา (Dogma)DDT-263 TOHJIRO 2010-07-13 Semen Drunken Master มูดีซ์ GatiMIGD-343 Alala Kurosawa

 นิตยสาร
# ลูกขนไก่
thumb|right|100px|ลูกขนไก่ที่ทำจากขนนก

ลูกขนไก่ (หรือเรียกในชื่อ bird หรือ birdie) เป็นลูกที่ตีออกไปซึ่งมีแรงต้านสูง สำหรับใช้ในกีฬาแบดมินตัน ซึ่งมีลักษณะเป็นรูปทรงกรวยเปิด โดยเป็นขนนกที่ทับซ้อนกัน 16 ก้านจากห่านหรือเป็ดที่มาจากปีกข้างซ้ายหรือปีกข้างขวาอย่างใดอย่างหนึ่งเท่านั้นในแต่ละลูก และฝังลงในฐานไม้ก๊อกที่โค้งมน ซึ่งไม้ก๊อกจะมีการคลุมด้วยชั้นหนังบาง ๆ รูปร่างของลูกขนไก่เช่นนี้จะทำให้มีเสถียรภาพด้านอากาศพลศาสตร์เป็นอย่างมาก โดยไม่คำนึงถึงการปรับตัวเบื้องต้น มันจะให้ส่วนที่เป็นไม้ก๊อกนำออกไปก่อน และจะยังคงอยู่ในสภาพไม้ก๊อกเคลื่อนลงมาเป็นอันดับแรก อนึ่ง ชื่อลูกขนไก่ บ่อยครั้งจะเรียกในภาษาอังกฤษแบบสั้น ๆ ว่า shuttle คำว่า "shuttle" อาจเป็นชื่อที่ได้มาจากการเคลื่อนไหวที่พุ่งกลับไปมาในระหว่างการแข่ง ซึ่งมีลักษณะคล้ายกับกระสวยของกี่ ส่วนคำว่า "cock" ซึ่งเป็นส่วนหนึ่งของชื่อเต็มในภาษาอังกฤษ อาจจะได้มาจากความคล้ายคลึงกับขนนกที่อยู่บนตัวของลูกไก่ตัวผู้

 เปรียบเทียบระหว่างแบบขนนกกับแบบวัสดุสังเคราะห์ 
ขนนกมีลักษณะเปราะ ลักษณะเช่นนี้ของลูกขนไก่จะแตกง่ายและมักจะต้องมีการเปลี่ยนหลายครั้งในระหว่างการแข่งขัน ด้วยเหตุนี้ ลูกขนไก่แบบสังเคราะห์ที่ได้รับการพัฒนาจึงเข้ามาแทนที่แบบขนนกโดยจะมีลักษณะเป็นบานกระโปรงพลาสติก ผู้เล่นมักจะอ้างถึงลูกขนไก่แบบสังเคราะห์ว่าเป็นพลาสติก และแบบขนว่ามีลักษณะเป็นขนนก

ราคาของแบบขนนกคุณภาพดีจะมีความใกล้เคียงกับแบบพลาสติกคุณภาพดี แต่แบบพลาสติกจะมีความทนทานมากกว่า โดยปกติแล้วจะสามารถใช้ได้เป็นเวลานานในหลายแมตช์โดยไม่ด้อยไปกว่ากัน

ผู้เล่นส่วนใหญ่ที่มีประสบการณ์และความชำนาญอย่างมากจะชอบแบบขนนก และการแข่งขันแบบเอาจริงเอาจังหรือแบบลีกมักจะใช้ลูกขนไก่แบบขนนกที่มีคุณภาพสูงสุด ตลอดจนมีความรู้สึกชอบต่อลูกขนไก่แบบขนนก และยืนยันว่าพวกเขาสามารถควบคุมการตีในแบบขนนกได้ดีกว่าแบบพลาสติก ในทวีปเอเชีย ลูกขนไก่แบบขนนกจะมีราคาไม่แพงเมื่อเทียบกับทวีปยุโรปและอเมริกาเหนือ และแทบจะไม่ได้นำลูกขนไก่แบบพลาสติกมาใช้เลย

ลักษณะการเล่นลูกขนไก่แบบพลาสติกกับแบบขนนกจะแตกต่างกันอย่างมีนัยสำคัญ โดยแบบพลาสติกจะเคลื่อนที่ไปได้ช้ากว่าในตอนเริ่มตี แต่จะลดความช้าลงเมื่อการพุ่งออกไปใกล้จะสิ้นสุดลง ดังนั้น แบบขนนกจะมีแนวโน้มเคลื่อนที่เป็นแนวดิ่งแบบเห็นภาพชัดเจน ส่วนในแบบพลาสติกจะไม่ค่อยตกลงมาในแนวดิ่งตามวิถีทแยงมุม ลูกขนไก่แบบขนนกอาจพุ่งมาด้วยความเร็วที่กว่า 320 กิโลเมตร/ชั่วโมง (200 ไมล์ต่อชั่วโมง) แต่จะชะลอความเร็วเมื่อหยอดคล้อยลง ด้วยเหตุนี้ แบบขนนกจะทำให้การแข่งขันนั้นดูเหมือนเร็วกว่า แต่ยังช่วยให้ใช้เวลามากขึ้นในการเล่นจังหวะ เพราะแบบขนนกสามารถพุ่งไปได้เร็วกว่าเมื่อกระทบกับหน้าไม้แบดมินตัน ทั้งยังมีแนวโน้มที่จะส่งผลกระทบต่อไหล่และได้รับบาดเจ็บน้อยลง

 ข้อมูลจำเพาะ 
ลูกขนไก่มีน้ำหนักที่ประมาณ 4.75 ถึง 5.50 กรัม (0.168 ถึง 0.194 ออนซ์) ซึ่งประกอบด้วยขนนก 16 ก้านโดยแต่ละก้านมีความยาวที่ 70 มิลลิเมตร (2.8 นิ้ว) และมีเส้นผ่าศูนย์กลางของไม้ก๊อกอยู่ที่ 25 ถึง 28 มิลลิเมตร (0.98 ถึง 1.10 นิ้ว) และเส้นผ่าศูนย์กลางของวงกลมที่ขนปักล้อมอยู่ที่ประมาณ 54 มิลลิเมตร (2.1 นิ้ว)
# สนามกีฬาโอลิมปิก (เอเธนส์)
สนามกีฬาโอลิมปิกแห่งเอเธนส์ "สปิรอส หลุยส์" (, Olympiakó Stádio Athinon "Spyros Louis") เป็นสนามกีฬาที่ Marousi บริเวณตอนเหนือของเอเธนส์ ประเทศกรีซ โดยเป็นส่วนหนึ่งของศูนย์กีฬาโอลิมปิกแห่งเอเธนส์และตั้งชื่อตามสปิรอส หลุยส์ นักวิ่งมาราธอนที่ได้เหรียญทองในโอลิมปิกสมัยใหม่ครั้งแรกใน ค.ศ. 1896 สนามกีฬาแห่งนี้เป็นสนามกีฬาหลักของกีฬาโอลิมปิกฤดูร้อน 2004 และพาราลิมปิกฤดูร้อน 2004 ล่าสุดเป็นสนามเหย้าของอาเอกเอเธนส์กับฟุตบอลทีมชาติกรีซจนกระทั่งเปิดใช้งานสนามกีฬาอาเกียโซเฟียใน ค.ศ. 2022 ในอดีต โอลิมเบียโกสและปานาซีไนโกส สองสโมสรฟุตบอลที่ใหญ่ที่สุดของกรีซ เคยใช้สนามกีฬานี้เป็นสนามเหย้า ปานาซีไนโกสใช้สนามกีฬานี้เป็นสนามเหย้าของทีมในยูฟ่ายูโรปาลีก ฤดูกาล 2023–24 แต่สนามกีฬานี้ต้องปิดตัวลงเนื่องจากการตรวจสอบความปลอดภัยที่ล้มเหลวในเดือนตุลาคม ค.ศ. 2023 หลังจัดการแข่งขันรอบกลุ่มเพียงครั้งเดียว
# สนามกีฬาเวมบลีย์ (1923)
สนามกีฬาเวมบลีย์  ตั้งอยู่ที่กรุงลอนดอน สหราชอาณาจักร เริ่มก่อสร้างในปี ค.ศ. 1922 แล้วเสร็จในปี ค.ศ. 1923 ซึ่งเป็นสนามกีฬาขนาดใหญ่อันดับที่ 1 ของอังกฤษ

ในปี ค.ศ. 1948 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 14 ที่อังกฤษเป็นเจ้าภาพ
ในปี ค.ศ. 1948 สนามกีฬาแห่งนี้เป็นสนามกีฬาหลักของ ฟุตบอลโลก 1966 ใช้ในการแข่งขันรอบแบ่งกลุ่มจนถึงรอบชิงชนะเลิศ